РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

ПРОТОКОЛ № 30

от заседание на Комисия „Съдебна карта, натовареност и 
съдебна статистика” към Съдийската колегия 
на Висшия съдебен съвет

25 октомври 2017 г.
/сряда – 14,00 часа/

Днес, 25 октомври 2017 г. (сряда), от 14,00 часа, се проведе заседание на комисия „Съдебна карта, натовареност и съдебна статистика”  към Съдийската колегия на ВСС, в състав:

ПРЕДСЕДАТЕЛ:

ЧЛЕНОВЕ:	ДАНИЕЛА МАРЧЕВА

АТАНАСКА ДИШЕВА
БОРЯНА ДИМИТРОВА
ДРАГОМИР КОЯДЖИКОВ
КРАСИМИР ШЕКЕРДЖИЕВ
	
От администрацията на Висшия съдебен съвет присъстваха експертните сътрудници към комисията: Румен Митев – началник-отдел „САОД“, дирекция „ИТСС“, Елеонора Савова – началник-отдел „СК”, дирекция "СККМ"; Емилия Петкова – главен експерт в отдел „САОД“, дирекция „ИТСС“.

Заседанието на комисията протече при следния дневен ред: 

1. Организационни въпроси  свързани с дейността  на комисията. 

2. Обсъждане на писмо с вх. № ВСС-12702/26.09.2017 г. от председателя на Специализиран наказателен съд с искане за увеличаване с 15 броя „съдии” щата на съда с оглед промяна на подсъдност по ЗИД на НПК в сила от 05.11.2017 г. 
3. Обсъждане на писмо с вх. № ВСС-13992/19.10.2017 г. от председателя на Административен съд – Бургас с искане за оптимизиране на щатната численост на съда, предоставено на КСКНСС съгласно писмена резолюция на председателя на Комисията по атестирането и конкурсите към СК на ВСС.

	ПО ДНЕВНИЯ РЕД: 

1. ОТНОСНО:  Организационни въпроси  свързани с дейността  на комисията . 

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И :

1.1. Избира за председател на комисията г-жа Даниела Марчева.

2. ОТНОСНО:  Обсъждане на писмо с вх. № ВСС-12702/26.09.2017 г. от председателя на Специализиран наказателен съд с искане за увеличаване с 15 броя „съдии” щата на съда с оглед промяна на подсъдност по ЗИД на НПК в сила от 05.11.2017 г. 

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И :

2.1. Приема за сведение писмо с вх. № ВСС-12702/26.09.2017 г. от председателя на Специализиран наказателен съд с искане за увеличаване с 15 броя „съдии” щата на съда с оглед промяна на подсъдност по ЗИД на НПК в сила от 05.11.2017 г. 

	2.2. Изразява отрицателно становище относно увеличаване с 15 броя „съдии” щата на съда към този момент с оглед промяна на подсъдност по ЗИД на НПК. Към настоящия момент не е налице „обоснована необходимост“ за увеличаване на щата на съда с исканите 15 /петнадесет/ щатни бройки за „съдия“.

	МОТИВИ: В писмото си от 26.09.2017 г. председателят на СпНС е обосновал искането си за увеличаване на щата на съда с 15 броя длъжностите за „съдия“ с оглед промяна на подсъдността по ЗИД на НПК, в сила от 05.11.2017 г. Комисията счита, че така мотивираното искане не може да бъде уважено на този етап предвид обстоятелството, че на насрочен за 27.10.2017 г. Пленум на ВКС ще бъдат разгледани въпросите: „Проект на искане до Конституционния съд на Република България за установяване на противоконституционност на разпоредбите на чл. 230, ал. 1, ал. 3 и ал. 4 от ЗСВ“ и „Проект на искане до Конституционния съд на Република България за установяване на противоконституционност на разпоредбите на чл. 127, ал. 1, предложения предпоследно и последно, и на чл. 411, ал. 1, т. 4 от НПК, приети със ЗИД на НПК“.
Комисията „СКНСС“ към Съдийската колегия на ВСС намира, че искането на председателя на Специализирания наказателен съд следва да се разгледа след постановяване на решението на Конституционния съд на Република България. Определянето на броя на съдиите в органите на съдебната власт следва да се извърши съобразно степента на натовареност /съгласно чл. 30., ал. 2 ЗСВ/, поради което разглеждането на конкретното искане следва да бъде след приемане на ежегодния анализ на степента на натовареност на съдилищата, съответно след анализ на статистическите данни за броя на делата, които ще бъдат подсъдни на СпНС с оглед приетата промяна на подсъдността по ЗИД на НПК.
Към настоящия момент липсва обоснована необходимост за увеличаване на щата на съда с исканите 15 /петнадесет/ щатни бройки за „съдия“. Искането на председателя на съда следва да се преразгледа след решението на Конституционния  съд.

	2.3. Изпраща становището и мотивите на комисията ведно с писмото на председателя на Специализирания наказателен съд на Комисията по атестирането и конкурсите към СК на ВСС, за сведение и по компетентност.

3. ОТНОСНО: Обсъждане на писмо с вх. № ВСС-13992/19.10.2017 г. от председателя на Административен съд – Бургас с искане за оптимизиране на щатната численост на съда, предоставено на КСКНСС съгласно писмена резолюция на председателя на Комисията по атестирането и конкурсите към СК на ВСС.

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И :

3.1. Отлага точката за следващото заседание на комисията.
3.2. Възлага на отдел „САОД“ на ВСС за следващото заседание на комисията да представи необходимите статистически справки съобразно направените уточнения в хода на проведеното заседание.

ПРЕДСЕДАТЕЛ
					НА КСКНСС:               /п/
							ДАНИЕЛА МАРЧЕВА